مجلس وحدت مسلمین پاکستان کے سربراہ:

حکومتیں کفر سے تو باقی رہ سکتی ہیں مگر ظلم سے نہیں

رسا نیوز ایجنسی - مجلس وحدت مسلمین پاکستان کے سربراہ نے اس بات پر زور دیتے ہوئے کہ ملت پاکستان سیرت امام علی (ع) پر عمل پیرا ہوکر ہی اسلام اور پاکستان کی حفاظت کرسکتی ہے ۔

خبر کا کوڈ: ۵۷۳۶

تاریخ: ۳۱ مهر ۲۰۱۳ - ۱۶:۲۱

رسا نیوز ایجنسی کی رپورٹ کے مطابق، مجلس وحدت مسلمین پاکستان کے سربراہ حجت الاسلام راجہ ناصر عباس جعفری نے یوم علی(ع) کی مناسبت سے ارسال کردہ اپنے پیغام میں کہا: معاشروں میں عدل قائم ہو تو معاشرے خوش حال اور بہتری کیطرف گامزن ہوجاتے ہیں اور اگر کسی معاشرے میں عدل ہی نہ ہو تو وہ معاشرے جنگل کی شکل اختیار کر لیتے ہیں۔

حجت الاسلام جعفری نے کہا: اکیس رمضان یوم شہادت حضرت امام علی علیہ السلام کی مناسبت سے جاری اپنے پیغام میں کہا : اگر مسلم امہ امام علی علیہ السلام کی سیرت مبارکہ سے درس حاصل کرتی تو آج مسلم امہ مسائل کا شکار نہ ہوتی۔

انہوں نے کہا : حکومتیں کفر سے تو باقی رہ سکتی ہیں لیکن ظلم سے نہیں، یہی وجہ ہے کہ امام علی علیہ السلام نے اپنے وقت کے ظالم و جابر افراد کے خلاف جنگ کی اور اسلام کی حفاظت فرمائی ۔

ایم ڈبلیو ایم پاکستان کے مرکزی جنرل سکریٹری نے یہ کہتے ہوئے کہ حضرت امام علی علیہ السلام نے معاشرے میں عدل کے قیام کی جدوجہد کی اور آج ہم بھی عدل و انصاف کے قیام کی جدوجہد کر رہے ہیں کہا: معاشروں میں عدل قائم ہو تو معاشرے خوش حال اور بہتری کی طرف گامزن ہو جاتے ہیں اور اگر کسی معاشرے میں عدل ہی نہ ہو تو وہ معاشرے جنگل کی شکل اختیار کر لیتے ہیں اور آج سرزمین پاکستان کو جنگل بنانے کی گھناؤنی کوششیں کی جا رہی ہیں۔

انہوں نے یہ بیان کرتے ہوئے کہ ہماری فوج، ہمارے ادارے، بازاروں، مساجد، جلوسوں غرض تفریحی مقامات تک کو دہشت گردی کا نشانہ بنایا جا رہا ہے اور حکومت میں بیٹھے افراد بے حس بنے تماشہ دیکھ رہے ہیں، پوری پاکستانی قوم سے اپیل کی : وہ یوم علی علیہ السلام کے جلوسوں میں شرکت کریں اور دنیا کو یہ پیغام دیں کہ پاکستانی عوام ظالم قوتوں کے خلاف اور مظلوموں کی حامی ہے۔

حجت الاسلام جعفری نے مزید حکومت سے بھی مطالبہ کیا : حکومت اور سکیورٹی ادارے اور قانون نافذ کرنے والے ادارے یوم علی علیہ السلام کے موقع پر ملک بھر میں فول پروف سکیورٹی کے انتطامات کو یقینی بنائیں اور عوام کے جان ومال کے تحفظ کو یقینی بنائیں۔